Það er væntanlega við hæfi að óska veiðimönnum til hamingju með daginn í dag , 1. apríl . Fyrstu vötnin að opna eftir vetrarfrí sem vonandi flestir hafi notað vel til hnýtinga og lestur góðra veiðibóka . Eins og sjá má eru þetta nokkrar flugur , raunar nokkuð fleiri en þær sem ég hef talið til í þessum greinum mínum í vetur . Það eru ekki aðeins silungarnir sem gína við flugum , ég er ekkert skárri á ráfi mínu á veraldarvefnum , ef ég sé eitthvað spennandi verð ég bara að prófa og þannig bætast stundum nokkrar við sem ekki voru á upphaflegum hnýtingarlista vetrarins . Geymsluboxin fyrir sumarið Með von um að veiðimenn láti nú sjá sig við vötnina í dag , í það minnsta til að óska hverjum öðrum til hamingju með daginn , þakka ég fyrir samfylgdina í vetur og vona að einhverjir hafa haft gaman og e.t.v. eitthvert gagn ‘ Af bekknum ‘ .